open-index/open-wikipedia-markdown huggingface dataset:
Obligasjonsfond

**Obligasjonsfond **er et verdipapirfond der andelseiernes kapital investeres i langsiktige rentepapirer.

Obligasjonsfond kan plassere sine midler i rentepapirer uavhengig av rentebindingstid. Verdipapirfond som bare kan investere i rentepapirer med kortere løpetid enn 1 år kalles pengemarkedsfond.

Den vesentligste forskjellen mellom obligasjons- og pengemarkedsfond er at obligasjonsfondene har større kursrisiko (variasjon i verdien av fondsandelen) som følge av en renteendring. Samtidig vil avkastningen i et obligasjonsfond normalt være noe høyere over tid enn i et pengemarkedsfond.

Den norske fondbransjens egen klassifiseringsstandard (forvaltes av Verdipapirfondenes forening) tilsier at obligasjonsfondene inndeles i grupper ettersom hvor lang bindingstid rentepapirene i fondet har. Formelt sett er det rentefølsomheten til fondets referanseindeks som definerer fondets klassifisering.

Obligasjonsfondene inndeles i følgende grupper:

* Obligasjonsfond 0-2: Fond som vanligvis investerer i relativt korte rentebærende verdipapirer. Forskjellen mellom et pengemarkedsfond og et kort obligasjonsfond er at obligasjonsfondet kan investere i enkeltpapirer med rentebindingstid lengre enn ett år.
* Obligasjonsfond 2-4: Fond som vanligvis investerer i middels lange rentebærende verdipapirer.
* Obligasjonsfond 4+: Fond som vanligvis investerer i lange rentebærende verdipapirer.
* Internasjonale obligasjonsfond: Fondene i denne gruppen har en referanseindeks bestående av rentebærende verdipapirer denominert i utenlandsk valuta, eller der referanseindeksen består av en kombinasjon av rentebærende papirer denominert både i norsk og utenlandsk valuta.

## Risiko og avkastning i obligasjonsfond
Obligasjonsfond har lav til middels risiko og tilsvarende avkastning. Jo lengre rentebærende papirer fondet kan investere i, desto høyere renterisiko. Verdien av andelene kan variere, men mindre enn i kombinasjonsfond og aksjefond. Et obligasjonsfond kan forventes å gi noe høyere avkastning enn pengemarkedsfond.

Kombinasjonsfond er utsatt for ulike typer risiko:

* Renterisiko
* Kredittrisiko
* Likviditetsrisiko
* Forvalterrisiko
* Valutarisiko

## Referanser


## Eksterne lenker
* Altomfond.no
* Verdipapirfondenes forening
Daniel Lind Lagerlöf

**Daniel Lind Lagerlöf**, egentlig *Daniel Magnus Gösta Lind* (1969–2011, antatt død) var en svensk regissør, produsent og manusforfatter.

Lind Lagerlöf forsvant 6. oktober 2011 under forberedelsene til innspillingen av TV-serien *[[Fjällbackamorden (TV-serie)|Fjällbackamorden]]*. Han falt antagelig i vannet utenfor Tanumshede i Bohuslän. Søkingen etter ham ble avsluttet etter to dager uten resultat.

## Filmografi
### Regi, i utvalg
* 2007 – **
* 2006 – *[[Van Veeteren – Svalen, katten, rosen, døden]] (Svensk tittel: Van Veeteren – Svalan, katten, rosen, döden)*
* 2005 – * [[Medicinmannen (TV-serie)]] *
* 2005 – *[[Carambole (film)| Carambole]] *
* 2005 – * [[Buss till Italien]] *
* 2005 – *[[Miffo]]*
* 2003 – * [[Beck – Gutten i glasskulen]] (Svensk tittel: Beck – Pojken i glaskulan) * (TV)
* 2002 – * [[Beck - Annonsemannen]] (Svensk tittel: Beck – Annonsmannen) *
* 2001 -* [[Hans och hennes]] *
* 2001 – *Bekännelsen* (TV)
* 1999 – * [[Vägen ut]] *  
* 1998 – *S:t Mikael* (TV)
* 1997 – * [[Skärgårdsdoktorn]] * (TV)

### Produsent
* 2005 – *[[Buss till Italien]]* (også klipping)
* 2003 – * [[Miffo]] * (også manus)
* 2001 – * [[Hans och hennes]] *

## Referanser

 
 


## Eksterne lenker
*
Frank Gjeruldsen

**Frank Robert Gjeruldsen** (1958–2024) var oberstløytnant i Frelsesarmeen. Han er født og oppvokst i Brevik og ble  utnevnt til offiser i Frelsesarmeen i 1981. 

I 2018 ble han  leder for Frelsesarmeens arbeid i Tsjekkia og Slovakia . Han har vært korpsleder (pastor) og leder for FAbU (Frelsesarmeens organisasjon for barn og unge), divisjonssjef i Sentraldivisjonen, rektor ved Frelsesarmeens offisersskole og programsjef ved Frelsesarmeens hovedkvarter. 

Frank Gjeruldsen var på 1970-tallet med i pop-gruppen 'Joyfriends' og på 80-tallet bandet 'NSB' (Norske Salvasjonisters Band) og fra 1995 var han medlem av Mannssambandet.

## Referanser
Rafael Betancourt

**Rafael José Betancourt**  (født 29. april, 1975 i Venezuela) er en Major League Baseball pitcher som har spilt for Cleveland Indians siden 2003. I 2005 ble han utestengt i 10 dager http://www.baseball-almanac.com/legendary/steroids_baseball.shtml for bruk av anabole steroider.

## Referanser


## Eksterne lenker
*
Anna-Lena Löfgren

**Anna-Lena Löfgren**, i en periode *Anna-Lena Löfgren Lööf*, (født 1. mai 1944 i Stockholm, død 21. mai 2010) var en svensk sanger og popartist. Löfgren gjorde sin førsta offentlige opptreden hos "Farbor Sven" i den populære radioserien "Barnens brevlåda" på 1950-tallet. Hun ble for alvor kjent i Norge gjennom slageren «Lyckliga gatan», som lå på topp på VG-lista i 1968. Hun slo gjennom i 1962 med låten «Regniga natt», en svensk versjon av den norske slageren «Gråtende sky».

Hun var særlig populær på 1960-tallet, med flere svenske versjoner av utenlandske hit-melodier, deriblant «Se mig i ögonen älskling», «Måndag måndag», «Kärlek på lasarett» og «Det finns ingenting att hämta». Hun opptrådte også i TV-konkurransen Melodifestivalen i 1963 og 1968. Hun hadde i likhet med flere andre skandinaviske sangjenter, blant andre norske Wenche Myhre, svenske Siw Malmkvist og Lill-Babs og danske Gitte Hænning, også en platekarriere i Vest-Tyskland. På 1970-tallet turnerte hun i de svenske folkparkene med religiøse sanger sammen med Jan Sparring og Artur Erikson.

Som barn ble Löfgren rammet av polio og opptrådte derfor alltid sittende. Hennes siste låt i den populære listeprogrammet Svensktoppen i svensk radio var «Välkommen till Pireus» i 1995. Hhennes siste CD-singel i Tyskland, "Ich Dich Auch" gas ut samme dag som hun døde, den 21 mai 2010.

## Plateutgivelser (utvalgte album)

## Referanser


## Eksterne lenker
* 
* 
* Anna-Lena Löfgrens plater utgitt i Vest-Tyskland
Kai Krüger

**Kai Krüger** (født 4. mai 1940 i København) er en norsk professor emeritus i rettsvitenskap. 

Han var ansatt ved Universitetet i Bergen fra 1973 til 2010.

## Karriere
Krüger ble cand.jur. ved Universitetet i Oslo i 1966 og dr.jur. samme sted i 1973 med avhandlingen *Transportomlegning – særlig om deviasjon i sjøtransport*. Samme år ble han utnevnt til professor ved Universitetet i Bergen og denne stillingen hadde han frem til 2010. Han var dekanus ved Det juridiske fakultet 1992–95. I 1999 var Krüger konstituert dommer i Norges Høyesterett. Krüger har vært leder og medlem av en rekke komiteer og utvalg, han var i en årrekke fast medlem av Byggebransjens Faglige Juridiske Råd og leder av Forbrukertvistutvalget fra 1978 til 1992. Han ble oppnevnt medlem i Klagenemnda for offentlige anskaffelser (KOFA) i 2003.

Etter at han ble professor har han hovedsakelig arbeidet med og undervist i emnene kontraktsrett, kjøpsrett, panterett og EU-rett. 

Han har vært fagredaktør i ''Norsk lovkommentar'' siden utgivelsen startet i 1994.

## Bibliografi
Krüger har skrevet flere juridiske fagbøker, de viktigste er:

* Norsk kontraktsrett, 1989, ISBN 82-419-0011-2 (Elektronisk utgave hos Nasjonalbiblioteket.)
* Norsk kjøpsrett, 4. utg. 1999, ISBN 82-419-0223-9 (Elektronisk utgave hos Nasjonalbiblioteket.)
* Norsk panterett (sammen med Tore Sandvik og Ole Johan Giertsen), 2. utg. 1982 (Elektronisk utgave hos Nasjonalbiblioteket.)
* Pengekrav, 2. utg. 1984, ISBN 82-00-07236-3 (Elektronisk utgave hos Nasjonalbiblioteket.)

## Familie
Han er far til musikerne Viggo Krüger og Ole Ludvig Krüger.

## Eksterne lenker
* Hjemmeside ved UiB
Madina Biktagirova

**Madina Ulfatovna Biktagirova** (russisk **Мадина Ульфатовна Биктагирова**, født 20. september 1964) er en russisk friidrettsutøver, spesialist på maraton. I EM i 1998 i Budapest tok hun sølvmedalje bak Manuela Machado. To år senere, under OL i 2000 i Sydney klarte hun femteplass. 

## Doping
Biktagirova kom opprinnelig på fjerdeplass i OL i 1992 i Barcelona, men ble diskvalifisert for bruk av norefedrin.

## Referanser


## Eksterne lenker
*
Ambrose Bitok

**Ambrose Bitok** er en kenyansk 5000 meter løper som i 2003 ble utestengt http://news.bbc.co.uk/sport1/hi/athletics/3084110.stm for bruk av Norandrosteron.

## Eksterne lenker
*
Høyhastighetslinjen Köln–Frankfurt

**Høyhastighetslinjen Köln–Frankfurt** (tysk: *Schnellfahrstrecke Köln-Rhein/Main*) er en tysk høyhastighets-jernbanestrekning mellom Köln og Frankfurt am Main, åpnet 2002. Den er i dag en av Tysklands mest trafikkerte høyhastighets-strekninger. Nesten hele strekningen følger traséen til europavei 35 (motorvei A3).

Strekningen var den første nybygde strekningen i Tyskland som ble konsipert kun for persontrafikk. Rutetrafikken blir utført utelukkende med ICE 3.

## Linjekart

 

|}

## Eksterne lenker
*
Drew Henry

**Drew Henry** (født 24. november 1968 i Hamilton) er en skotsk profesjonell snookerspiller

Henry har vært rangert i topp 32 i til sammen fem sesonger, men har aldri tatt steget opp i topp 16. Han har to ganger kommet til andre runde i verdensmesterskapet i snooker, begge gangene etter å ha slått Mark King i første runde.

Han har tre ganger vært i en semifinale i en rankingturnering, China Open i 2000, Scottish Open i 2001 og i UK Championship i 2002.

## Eksterne lenker
*
Ansgar (navn)

**Ansgar** er et mannsnavn med gammelhøytysk opprinnelse og er sammensatt av ledd som betyr «gud» og «spyd». En nordisk form av navnet er Åsgeir.

## Etymologi
*Ansgar* er et gammelhøytysk navn dannet av navneleddene *ans*, «gud», og *gêr*, «spyd». Den norrøne formen av navnet var ÁsgæiRR.

*Anssi* er en finsk kjæleform av navn som begynner på *Ans-* eller *An-*.

## Utbredelse
Navnet er kjent brukt i Danmark fra 1100-tallet og i Sverige fra 1830. I Danmark var navnet mest brukt på begynnelsen av 1900-tallet, spesielt i Vestjylland og på Bornholm, og i Sverige i 1920- og 1930-årene.

*Ansgar* har navnedag 3. februar i Norge og 4. februar i Sverige. *Anssi* har navnedag 21. april i Finland.

*Ansgar* er mest brukt i Tyskland, men er et sjeldent navn også der. Mest utbredt er den finske kjæleformen *Anssi*

|}

## Kjente personer med navnet
Personene i listen er ordnet kronologisk etter fødselsår.
* Ansgar (801–865), tysk erkebiskop og misjonær, kjent som *Nordens apostel*
* Ansgar Ole Olsen (f 1952), norsk bildekunstner og kunsthåndverker
* Ansgar Gabrielsen (f 1955), norsk politiker

## Referanser


## Eksterne lenker
*
Alberto Blanco (vektløfter)

**Alberto Blanco** er en tidligere cubansk vektløfter som under OL 1980 fikk 3.-plass i 100-kilosklassen. I 1983 ble Blanco utestengt en periode etter å ha testes positivt på anabole steroider 

## Referanser


## Eksterne lenker
*
Staffan Söderblom (diplomat)

**Staffan Söderblom** (født 14. juli 1900 i Paris, død 11. desember 1985) var en svensk diplomat.

Staffan Söderblom ble født i Paris som sønn av Anna Forsell og Nathan Söderblom, erkebiskop i den svenske kirken og vinner av Nobels fredspris. Han studerte og avla eksamen til fil.kand. og jur.kand., deretter ble han rekruttert til Utrikesdepartementet som attaché. På 1920-tallet tjenestegjorde han i en rekke europeiske byer, Antwerpen, London, Wien, Bern og Moskva.

I 1936 ble han utnevnt til byråsjef og i 1938 ble han utrikesråd og sjef for svensk UDs politiske avdeling. Söderblom arbeidet spesielt med forholdet til Tyskland og hadde nær kontakt med Werner Dankwort ved den tyske ambassaden. I 1943 ble han utnevnt til envoyé og året etter ble han sendt til Moskva for å etterfølge Vilhelm Assarsson som ambassadør, Söderblom tjenestegjorde der til 1946. Etter Moskva tjenestegjorde han også i Bern og Peking før han i 1954 ble disponibel for UD.

Staffan Söderblom var sekretær for den svenske delegasjonen til Folkeforbundet og bistod Östen Undén under tvistemålet mellom Hellas og Bulgaria om grensene ved Central-Rhodopien. 

I 1946 giftet han seg med Margary Fullerton-Carneige, født Lacey.
Troitsk (Moskva oblast)

**Troitsk** (russisk: Тро́ицк) er en by i Moskva oblast i Russland. Den ligger ved elva Desna, rundt 37&nbsp;km sørvest for Moskva, ved Kaluzjskoje-motorveien. Innbyggertall: 34&nbsp;100 (2005 est.), 32&nbsp;653 (folketelling 2002).

Troitsk ble først nevnt i 1646 som bosetningen *Troitskoje* (russisk: Тро́ицкое). Den fikk bystatus og nytt navn, Troitsk, i 1977. Byen er hjemsted for flere forskningsinstitutter.

## Referanser


## Eksterne lenker
* 
* Troitsk nettsted
Troitsk

**Troitsk** er navnet på to forskjellige russiske byer:
*Troitsk (Tsjeljabinsk oblast)
*Troitsk (Moskva oblast)
Forenklet kinesisk

**Forenklet kinesisk** (簡體中文 eller 簡體字) stammer fra tradisjonell kinesisk, og er et av de to standardtegnsettene i Kina.

Folkerepublikken Kina forenklet de tradisjonelle tegnsettet, så spesielt fattigere mennesker som ikke hadde råd til skole kunne skrive og lese. Forenklet kinesisk er nå det mest brukte tegnsettet i hele Kina, mens tradisjonell kinesisk brukes i blant annet Republikken Kina (Taiwan), Hongkong og Macao.

## Eksterne lenker
*
Orekhovo-Zujevo

**Orekhovo-Zujevo** (russisk: Оре́хово-Зу́ево) er en by i Moskva oblast i Russland. Den ligger 85&nbsp;km øst for Moskva, i et skogsområde ved elva Kljazma (en bielv til Oka). Byen ble dannet i 1917 da de tre landsbyene Orekhovo, Zujevo og Nikolskoje ble slått sammen. Innbyggertall: 122&nbsp;248 (folketelling 2002).

## Historie
De første opplysningene om Orekhovo-Zujevo er fra 1209. Stedet ble nevnt i Moskva-krønikene som stedet «Volotsjok» hvor slaget mellom Vladimirs fyrst Jurij og Rjazans fyrst Izjaslav fant sted. Navnet «Volotsjok» (eller «Zujev Volotsjok» som den senere ble kalt) er avledet av det slaviske ordet for steder hvor treskip bæres over land fra en elv til en annen. På dette spesielle stedet ble skipene flyttet over land mellom elvene Kljazma og Nerskaja.

Landbyene Orekhovo og Zujevo ble nevnt i krønikene noen få ganger til gjennom middelalderen.

I 1797 startet leilendingen Savva Morozov sin første silkefabrikk i Zujevo. Senere byttet han fra silke til ull. I 1823 gjorde fortjenesten fra forretningene at han kunne kjøpe seg fri. I 1830 flyttet han fabrikkene sine til den andre siden av Kljazma, til stedet som senere fikk navnet Nikolskoje.

På slutten av 1800-tallet og begynnelsen av 1900-tallet var Orekhovo-Zujevo den tredje største tekstilbyen i Russland, etter Moskva og St. Petersburg.

I 1885 var the Morozovs tekstilfabrikker i Orekhovo-Zujevo åsted for den første og største russiske streiken, som ble kjent som Morozovskaja Statsjka. Den begynte 7. januar 1885 og varte i flere uker. Denne streiken hadde en enorm påvirkning på den revolusjonære bevegelsen i Russland. 

Orekhovo-Zujevo ble dannet som en by i 1917, bare måneder før den kommunistiske revolusjonen i Russland . 

Etter revolusjonen i 1917 ble Morozovs tekstilfabrikker nasjonalisert. I sovjettiden var de kjent som «Orekhovo-Zujevskij Khloptsjato-Bumazjnyj Kombinat» (Orekhovo-Zujevo bomullssenter). Tekstilproduksjonen eksisterte bare til 1990-tallet. Etter Sovjetunionens kollaps døde den russiske tekstilindustrien ut på grunn av økonomiske vanskeligheter, manglende konkurranseevne overfor billigere og bedre importerte tekstiler, og svak ledelse. Omsider ble nesten all produksjon lagt ned, og fabrikkhallene ble omgjort til markedsplasser og handelssentra.

## Eksterne lenker
*
Osenbanden

***Osenbanden*** er et norsk humorprogram med Are Sende Osen som gikk på NRK Radio fra 2006 til 2008. Programmet kan beskrives som et talkshow som blandet humor og alvor. Det gikk på P3, mandag til torsdag samt på søndager. Anne Dorte Lunås ledet søndagsutgaven av programmet. Ellers bestod Osenbanden av Grete Strøm (reporter og programleder), Sven Bisgaard Sundet (reporter), Mathias Nylenna (reporter), Webjørn S. Espeland (reporter), Siril Heyerdahl (reporter), Nareas Sae-Khow (reporter), Ludvig Løkholm Lewin (reporter), Line Forsmo (vaktsjef/produsent) og Jøte Toftaker (vaktsjef/produsent). 

Programmet tok opp tunge ukentlige temaer som verdens glemte kriser, i samarbeid med Leger Uten Grenser. Tidligere president i organisasjonen Morten Rostrup, var derfor fast gjest de ti første ukene av programmet. Høsten 2006 var generalsekretær i Amnesty Norge, Petter Eide, med i sju uker for å sette fokus på menneskerettigheter. *Osenbanden* hadde også et stort hjerte for Afrika i samarbeid med NRKs Afrika-korrespondent Tomm Kristiansen. Samtidig tok det aldri lang tid før *Osenbanden* tullet med det meste mellom himmel og jord.

*Osenbanden* ble sendt fra Tyholt i Trondheim og hadde korrespondenter i Oslo og Tromsø.

Programmet hadde premiere 10. april 2006 og hadde sin siste sending den 31. desember 2008. Det ble erstattet av *[[Banden]]*, som hadde flere likhetstrekk med dette programmet.

## Heder
I januar 2007 ble *Osenbanden* kåret til beste radioprogram i 2006 av *[[Adresseavisen]]*s lesere. Over 5000 stemte. *Osenbanden* vant også den samme kåringa i februar 2008, for beste radioprogram i 2007.

*Osenbanden* fikk også hederlig omtale for god journalistikk under utdelinga av den Trønderske journalistprisen for 2007.

## Klager
I desember 2007 førte et innslag i programmet til at programlederen ble innkalt til Kringkastingsrådet. På programmet kommenterte Are Sende Osen et bilde av paven og kongen av Saudi-Arabia med å si at «Hadde jeg vært diktator i Norge skulle jeg kjeppjage alle katolikker ut av hele landet og beslaglegge eiendommene deres». Samtidig spilte P3 nasjonalsangen. Det var rektor Gjermund Høgh som klaget inn innslaget. I klagen skrev han at han «trodde denne typen radiosendinger var avviklet seinest i 1945». Rektoren for den katolske skolen St. Paul i Bergen la til at han hadde elever på skolen som har flyktet fra sine hjemland fordi de var katolikker.

## Referanser


## Eksterne lenker
* Hjemmeside på P3
* Osenbandens blogg (arikvert versjon fra 2008)
Kirkeholmen

**Kirkeholmen** er en liten øy i Kragerø kommune. Øya ligger like utenfor Kragerø sentrum og er lett tilgjengelig med småbåt og fergeforbindelse til fastlandet.

Øya som tidligere var preget av gårdsdrift og skipsbygging er nå omgjort til en ferieøy med få fastboende igjen. 

Øya må ikke forveksles med naboøya Lille Kirkeholmen, hvor det i dag er en hytteby med rundt 60 hytter.

## Referanser
Voss korps

**Voss korps** ble startet 12. desember 1895. Korpsleder for Frelsesarmeens menighet på Voss er major Astrid Hansen. Hun er selv fra Voss.

Den kjente frelsesoffiseren Anna Lien (1895 - 1977) var fra Voss. Hennes liv er skildret i boka *Jeg skal kikke etter deg* av Tarje Noraberg (Lunde Forlag, 1996). 

Også en rekke andre frelsesoffiserer har kommet fra denne menigheten, blant dem major Margaret Saue Marti (født 1959), som sammen med sin mann har tjenestegjort både i Island og Tyskland, og de pensjonerte majorene Ingrid Bjørke (født 1952)  og Hildur Karin Halnes. Misjonæren, major Anna Græe (1879 - 1966) var også fra Voss. Hun tjenestegjorde i Sør-Amerika hele sin offiserstid.
Rikspartidag for arbeid

**Rikspartidagene i 1937** var det tyske nazistpartiet NSDAPs 9. rikspartidag. Rikskongressen ble gjennomført i Nürnberg fra 6. til 13. september 1937. Tema for årets massemønstring var arbeid, og rikspartidagen bar tittelen «Rikspartidagen for arbeid» (*Reichsparteitag der Arbeit*). Den skulle framheve det nazistiske Tysklands arbeid med å redusere arbeidsledigheten i landet. I perioden fra 1933 til 1937 ble antallet arbeidsløse i Tyskland redusert fra om lag 6 millioner til om lag 1,2 millioner.

## Program

### 6. september: Hilsningsdag
* Mottakelse for Adolf Hitler på Nürnberg rådhus
* Mottakelse for pressen
¨
### 7. september: Åpningsdag
* Mønstring av Hitler-ungdommen
* Offisiell åpning av partikongressen og opplesing av Hitlers proklamasjon for kongressen av Adolf Wagner
** Talere: Rudolf Hess; Julius Streicher; Adolf Wagner. 
* Kulturmøte.  Talere: Alfred Rosenberg; Adolf Hitler.

### 8. september: Dag for rikets arbeidstjeneste
* Mønstring av Riksarbeidstjenesten 
** Talere: Konstantin Hierl; Adolf Hitler
* Partikongressen fortsetter

### 9. september: Dag for samhold
* Nedleggelse av hjørnesten på det tyske stadion.
** Taler: Viktor Lutze
* Partikongressen fortsetter.
** Talere:.Joseph Goebbels; Hans Frank; Dr. Otto Dietrich.
* Fakkeltog av NSDAPs politiske ledere

### 10. september: Dag for de politiske lederne
* Markering av flaggbytte for politienhetene
** Talere: Walter Darré; Max Amann; Fritz Todt.
* Politiparade gjennom Nürnberg
* Fortsettelse av partikongressen.
** Talere: Walter Darré; Max Amann; Fritz Todt.
* Møte i den nasjonalsosialistiske kvinneforeningen
** Talere: Gertrude Scholtz-Klink; Adolf Hitler
* Nattmønstring av de politiske lederne

### 11. september: Dag for rikets arbeidstjeneste og Hitler-ungdommen
* Mønstring av rikets arbeidstjeneste
* Markering av flaggbytte for den nasjonalsosialistiske flygertjenesten (NSFK)
* Mønstring av Hitler-ungdommen
** Talere:  Baldur von Schirach; Adolf Hitler.
* Sekvens med Rudolf Hess
* Møte i rikets arbeidsfront
** Talere Robert Ley; .Hermann Goering; Adolf Hitler.
* Avslutningsseremoni de atletiske leker
* Partikongressen fortsetter.
** Talere: Robert Ley; Fritz Reinhardt; Konstantin Hierl.

### 12. september
* Massemøte på Luitpold-arenaen og minneseremoni for ofre for den første verdenskrig
** Talere: Viktor Lutze; Adolf Hitler.
* Ettermiddagsparade gjennom Nürnberg sentrum
* Møte for de politiske lederne

### 13. september Dag for de væpnede styrker

* Mønstring av hæren på Zeppelinfeltet.
** Tale: Adolf Hitler
* Oppvisning av Hæren
* Avslutning av partikongressen 
** Tale: Adolf Hitler

## Film fra rikspartidagene
Festival Nürnberg (Festliches Nürnberg) er en 21 minutters fargefilm som dekker begivenheter fra de 8. og 9. partidager.  Filmskaperen var Hans Weidemanns

## Se også
* Rikspartidagene
* *[[Festival Nürnberg]]*, propagandadokumentar fra partidagene i 1936 og 1937

## Eksterne lenker
*
Kriminell lavalder

**Kriminell lavalder** betegner den nedre aldersgrensen for å kunne bli gjort strafferettslig ansvarlig for en kriminell handling. Den kriminelle lavalderen er forskjellig fra land til land. At man er for ung til å dømmes til straff innebærer imidlertid ikke at samfunnet er avskåret fra å sanksjonere den kriminelle handlingen. Eksempelvis kan det bli aktuelt å pålegge barnevernet å følge opp personen som har begått handlingen. I Norge fastsetter straffeloven § 20 at den kriminelle lavalderen er 15 år.

## Norge

På 1800-tallet var den kriminelle lavalderen 10 år helt frem til 1896, da den ble hevet til 14 år. Straffeloven av 1902 videreførte 14-årsgrensen. Endringen til 15 år ble vedtatt i 1987 (trådte i kraft i 1990), og denne grensen ble videreført da den nåværende straffeloven trådte i kraft i 2015.

## Utlandet
Den kriminelle lavalder i de nordiske landene er den samme som i Norge. Et stort antall land har lavere grense, eksempelvis er grensen i India 7 år, i Skottland er den 12 år, og i England og Wales 10 år. I USA varierer minstealderen for strafferettslig ansvar mellom delstatene, mens minstealderen ved føderale forbrytelser er 11 år.

## Referanser


## Kilder
* «Barn, unge og kriminalitet», rapport fra Folkehelseinstituttet

## Eksterne lenker
* 
* 
* Straffeloven av 1902 § 46
* Straffeloven av 2005 § 20
Maskineri

***Maskineri*** er det fjerde studioalbumet til Kaizers Orchestra, utgitt 18. februar 2008. Albumet ble spilt inn i november 2007 i Berlin med Janove Ottesen og canadiske Mark Howard som produsenter og ble mikset i Los Angeles av Mark Howard.  

## Sporliste
Alle tekster er skrevet av Ottesen om ikke annet er spesifisert.

# «Moment» – 2:53
# «Apokalyps meg» – 4:26
# «Den andre er meg» – 4:13 
# «Bastard sønn» – 3:56
# «Maskineri»  – 4:07
# «Toxic blod» (Geir Zahl) – 2:57
# «9 mm» – 3:07
# «Volvo i Mexico» (Zahl) – 3:15
# «Enden av november» – 4:20
# «Med en gong eg når bånn» – 4:07
# «Kaizers 115. drøm» (Ottesen/Zahl) – 3:14
# «Ond sirkel» (Zahl) – 2:24

Bonus på iTunes:
* «Du og meg Lou» (Zahl) – 3:29

Bonus på LP:
* «Romantisk salme i F-dur»
## Medvirkende
### Kaizers Orchestra
* Janove Ottesen - sang, låtskriver, produsent, strykearrangement, blåsearrangement 
* Geir Zahl - gitar 
* Terje Winterstø Røthing - gitar, kreative designassistent 
* Øyvind Storesund - kontrabass 
* Helge Risa - keyboard, marimba 
* Rune Solheim - trommer

### Øvrige
* Mark Howard - produsent, tekniker, miksing 
* Knut Aabø - stryke og blåsearrangement 
* Yensin Jahn - håndklapp på *Moment*, *9 mm*, bakgrunnvokal på *Med en gong eg når bånn*, tekniker 
* Mathieu Pé - trompet/flygelhorn på *Moment*, *Bastard sønn*, *Volvo i Mexico*, *Ond sirkel*
* Florent Mannant - tenor/barytonsaksofon på *Moment*, *Bastard sønn*, *Volvo i Mexico*, *Ond sirkel*
* Gal Bar-Adon - trombone på *Moment*, *Bastard sønn*, *Volvo i Mexico*, *Ond sirkel*
* Andreas Pfaff - fiolin på *Den andre er meg*
* Ragnhild Winterstø Røthing - sang på *Den andre er meg*
* Tollak Friestad - loop på *Maskineri*
* Eleonora Barna - bakgrunnvokal på *9 mm*
* Page Turner - bakgrunnvokal på *9 mm*
* Gavin Lurssen - mastering 
* Gosu - fotograf, coverdesign 
* Bjørn-Harald Myhre - fotograf, art direction 
* Kent Løset - coversammensetting 
* Matt Pain - grafisk design

## Eksterne lenker
* Maskineri
Høker

**Høker** er en gammel betegnelse på en kjøpmann med begrensede rettigheter. Med dette menes at høkere, i motsetning til byens borgerskap som hadde rett til drive handel ''en gros'', bare hadde rettigheter til å drive handel med spesifikke varer. Hvilke varer var nøye definert fra den byen som gav høkeren rettighetene til å drive som høker. Disse rettigheten ble gitt av den lokale fogden, ofte mot et mindre vederlag.

Høkeren var et typisk forstadsfenomen i tidligere tider, og deres handel var begrenset til detaljhandel i dette nærmiljøet. For å bli høker krevdes det ingen spesifikke kvalifikasjoner, som det ble krevet for å anskaffe et borgerbrev, der det gjerne ble stilt krav til både handelserfaring og formue. På den måten kan høkerne ofte betraktes som en form for annenrangs borgerskap.

## Referanser

## Eksterne lenker
* De gamle forsteder(PDF): [ Utdanningsetaten (Oslo)](http://www.utdanningsetaten.oslo.kommune.no/.../Internett%20(UDE)/Satsingsområder/Kultur/Melvold%20web.pdf)
Umbrere

**Umbrerne** (latin *umbri*) var et urfolk som bebodde deler av dagens italienske region Umbria. Umbrerne omtales av den romerske historikeren Plinius i hans naturhistorie.

Det umbriske språket tilhører den oskisk-umbriske gruppa av indoeuropeiske språk, og er i slekt med latin.

De fleste umbriske byer ble grunnlagt mellom det 9. og 4. århundre f.Kr., som regel på fjelltopper og bakketopper på grunn av forsvaret. Dagens provins Perugia var et sentralt område for umbrisk bosetning; dette området ble okkupert av etruskerne allerede i det 5. århundre f.Kr.

I begynnelsen av det 3. århundre f.Kr. oppretta romerne sine første bosetninger på umbrisk område, og omkring 260 f.Kr. var hele Umbria underlagt Roma. Det er anslått at 40 000 romere bosatte seg i Umbria i løpet av koloniseringa. Ca. 220 f.Kr. ble Via Flaminia anlagt for å binde de ulike delene av Umbria sammen.
Feilernæring

**Feilernæring** innebærer at vi får for lite eller for mye av noen næringsstoffer, for eksempel vitaminer eller jern. Risikoen for feilnæring øker når mer enn 10&nbsp;% av energien kommer fra raffinert sukker. Slik feilernæring kan føre til at det blir for lite jern eller andre mineraler og vitaminer i kostholdet.

Ifølge Verdens helseorganisasjon er sult og feilernæring de største enkeltstående truslene mot verdensbefolkningens helse og feilernæring er den største enkeltstående faktor ved barnedødelighet.

## Eksterne lenker

* Action Against Hunger – Giving the most basic of Human Rights – The right to Food
Camp Carroll

**Camp Carroll** er en amerikansk militærforlegning i Sør-Korea. Den ligger ved byen Daegu, sørøst på halvøya. 

En av basens hovedfunksjoner er som forsyningsbase for militært utstyr.
Fritz Nilsen

**Fritz Nilsen** (1939–2000) var en norsk journalist og sakprosaforfatter som var ansatt i NRK i nesten 30 år. Han arbeidet primært med utenriksstoff og var blant annet NRKs korrespondent i Asia.

Nilsen hadde engelsk mellomfag, samt en magistergrad i litteratur&shy;historie, begge fra Universitetet i Oslo.

Han var en periode Sosialistisk Folkepartis sekretær på Stortinget, og jobbet også for Norsk Telegrambyrå (NTB). Nilsen begynte i *[[Dagsnytt]]* i 1971. Han jobbet i mange år som utenrikskorrespondent for NRK; først i Asia hvor han var stasjonert i Singapore (1979–1983) og Beijing (1985–1989), deretter som midtøsten&shy;korrespondent basert i Kairo og Amman (1994–1999).

## Bibliografi
* 1967: *Anti-Amerikanisme?* Pax forlag – medforfattere: Sigurd Allern og Finn Gustavsen
* 1974: *Vest-Europa og USA*
* 1975: *De farlige jobbene*, Pax forlag – medforfatter: Ragnar Kvam jr.
* 1979: *Cuba i Afrika: Castro-Cubas rolle i Afrikas frigjøringskamp*, Aschehoug
* 1981: *Folk uten land: Palestinerne i går og i dag*, Aschehoug
* 1982: *Min vei til Mandalay og andre steder: Møter med mennesker i Asia*, Aschehoug
* 1989: *Pekings tapte vår*, Cappelen
* 1990: *Kinas lange marsj*, Cappelen
* 1991: *Norsk sosialisme – hva nå?*, Cappelen
* 1992: *Japan og de fire små dragene*, Cappelen
* 1996: *Drep Farao!*, Cappelen
* 1999: *Makt og avmakt – Midtøstens terrorisme*, Cappelen
* 2001: *Jerusalem*, Damm – medforfatter: Anna Grete Nilsen).

## Referanser
Camp Bonifas

**Camp Bonifas** er den amerikanske militærposten i Sør-Korea som ligger nærmest Nord-Korea, ikke langt fra Panmunjom. Camp Bonifas fikk sitt nåværende navn i 1986, ti år etter at den amerikanske kaptein Arthus Bonifas ble drept med øks av nordkoreanske soldater inne i Joint Security Area, en hendelse som kalles Øksedrapet. Tidligere het leiren **Camp Kitty Hawk**.

## Referanser



## Eksterne lenker
* 
The "Axe Murder Incident" and Operation Paul Bunyan, a Veterans of Foreign Wars organization website
Camp Hovey

**Camp Hovey** er en fremskutt base for US Army i Dongducheon i Sør-Korea. Elementer fra  U.S. 2d Infantry Division er stasjonert her (2008). Basen ligger rett ved den større Camp Casey.
Camp Casey

**Camp Casey** er en fremskutt base for den amerikanske hær hær i Sør-Korea. Den ligger i  Dongducheon (også transskribert Tongduchon), og ble i 1952 oppkalt etter major Hugh Boyd Casey som ble drept nær dette stedet under Koreakrigen. 

Basen ligger ikke langt fra Nord-Korea, og nær basene Camp Castle og Camp Hovey, som samlet har store deler av USAs 2nd Infantry Division (2008).

## Eksterne lenker
* 
* GlobalSecurity.org
Jay Sean

**Jay Sean** (født **Kamaljit Singh Jhooti** 26. mars 1979) er en britisk artist, best kjent for sangene *Down*, *Stolen*, *Eyes On You* og *Ride It*. Han har gitt ut de to albumene *Me Against Myself* (2004) og *My Own Way* (2008). Navnet Jay kommer fra hans etternavn Jhoot. Hans kallenavn var Shaan, som ble til Sean.

## Biografi
Jay Sean ble født inn i en sikh-familie i Southall i London. Foreldrene hans emigrerte fra Punjab til Storbritannia. Han gikk på Sir George Monoux Agder og deretter Queen Mary University for å studere medisin før han droppet ut for å følge sin musikk-karriere.

## Karriere
### 2003-2006: Suksess med ''Me Against Myself''
Seans første britiske listesuksess kom med hans samarbeid med Rishi Rich og Juggy D med sangen *Dance With You*, som ble en topp 20-hit. Hans andre singel, *Eyes on You*, ble en topp 10-hit med en sjetteplass som høyeste plassering. Hans tredje singel, *Stolen*, som er hans største hit til dato, endte som nummer fire. Bollywood-skuespillerinnen Bipasha Basu deltok i videoen til denne *Stolen*, og i India ble den en stor hit med mer enn to millioner solgte eksemplarer. Han gjorde en kort opptreden i Bollywood-filmen *Kyaa Cool Hai Hum*, og bidro med låten *Dil Mera (One Night)* til lydsporet. I februar 2006, etter flere forsinkelser av hans andre album, forlot han Virgin Records. Ifølge selskapet er «hans hiphop-stil ikke den retningen [de] ønsker fra Sean».

### 2007-2008: "My Own Way" med Jayded Records
Etter avskjedenen fra Virgin Records kom Jay Sean sent i 2007 tilbake med singelen *Ride It*, som var første singel fra hans andre album *My Own Way*. Det var det første samarbeidet mellom hans egen label Jayded og 2Point9 Records.

I tillegg har låta "I Made It", hvor han synger sammen med Kevin Rudolf, Birdman og Lil Wayne, blitt en suksess.

### Albumer og singler

### Awards
* UK Asian Music Awards (AMAs)	
** 2005: Best Album ("*Me Against Myself*")	
** 2005: Best Urban Act	
** 2005: Best Video ("*Stolen*")	
** 2007: DesiHits Artist of the Year Award	
** 2009: Best Male	
** 2009: Best Album ("*My Own Way*")	
** 2009: Best Urban Act	
* Channel U Best of British Awards	
** 2008: Best Video ("*Ride It*")	
* UK BMI Awards	
** 2008: BMI Songwriter Awards	
* MTV Russia Music Awards	
** 2008: Best International Artist
	
### Nominasjoner
	
* MOBO Awards	
** 2008: Best UK Male	
** 2008: Best R'n'B/Soul
*** 2010: I made it

## Referanser


## Kilder
* Jay Sean Official site
* Jay Sean Fans Website
* Jay Sean at 2point9.com
* Jay Sean Interview with InsideDesi
* Jay Sean 2007 interview on ilikemusic.com
* Jay Sean at VH1.com
* Jay Sean at The-Raft.com
* 
* Jay Sean at SapnaMagazine.com 
* Jay Sean in-depth interview by Ashanti Omkar
* Jay Sean voted 2007 Desi Hits! Global Music Artist of the Year
* Jay Sean Signs Deal with Lil Wayne's Cash Money Records!
## Eksterne lenker
* 
* 
*
Halle Jørn Hanssen

**Halle Jørn Hanssen** (født 1937) er en norsk journalist og bistandsarbeider som var ansatt i NRK en årrekke. Han har vært korrespondent i Afrika og leder av Norsk folkehjelp. Han var politisk aktiv i Venstre i sine yngre år og senere lokalt for Ap. 

Hanssen har en cand.mag. i samfunnsfag fra Universitetet i Oslo (1964) og tok hovedfag i internasjonal politikk ved Europa-colleget i Brugge i 1966. 

Han arbeidet som forsker ved Norsk utenrikspolitisk institutt 1965–1968. Fra 1969 var han utenriksmedarbeider i NRK og ble i 1978 NRKs første Afrika-korrespondent stasjonert i Nairobi. Han var informasjonssjef i NORAD i årene 1982–1992 og var generalsekretær i Norsk Folkehjelp fra 1995 til han gikk av med pensjon i 2001. Han var deretter blant annet rådgiver for arbeidet med fred og demokratiutvikling i Sør-Sudan, leder for Forum for utvikling og miljø og styremedlem i Attac Norge og Inter Press Service.

Han var formann i Norges Liberale Studentforbund 1961–1962 og formann i Unge Venstre 1964–1966. Etter splittelsen av Venstre i 1972 meldte han seg inn i Arbeiderpartiet og har blant annet vært medlem av Bærum kommunestyret for Arbeiderpartiet i tre perioder.

Hanssen har også vært involvert i Inter Press Service, Eurostep, Panos Network, Attac Norway og Forum for utvikling og miljø.

I 2015 kom han med boka *På livet løs*, hvor han forteller om Norsk Folkehjelps arbeid i Sør-Sudan.

## Referanser


## Eksterne lenker
*
Korinterbrev

**Korinterbrev** kan vise til:
* To brev i det nye testamentet:
** Paulus’ første brev til korinterne
** Paulus’ andre brev til korinterne
* Dessuten to nytestamentlige apokryfer:
** Paulus’ tredje brev til korinterne
** Første Klemensbrev
Johan Thorud

**Johan Thorud** (1944–2023) var en norsk journalist som var ansatt i NRK i nesten 30 år. Han arbeidet primært med utenriksstoff og var blant annet NRKs korrespondent i Vest-Asia. Han var også sjef for *[[Dagsnytt]]*.

Thorud startet sin journalistiske karriere i *[[Arbeiderbladet]]* i 1968. Han var engasjert i utviklingen i Afrika og i kampen mot apartheid og gjennomførte også lengre reportasjereiser med frigjøringsbevegelsen i Guinea-Bissau og Mosambik og utga blant annet boken *Geriljasamfunnet*.

Han ble ansatt som medarbeider i NRKs utenriksredaksjon i NRK Radio i 1978. I NRK var korrespondent i Vest-Asia fra 1983 til 1986, redaksjonssekretær i *[[Dagsnytt]]*-redaksjonen, utenriksredaktør og sjef for *[[Dagsnytt]]*. I tiden før han gikk av med pensjon i 2007, arbeidet han i kringkastingssjefens stab. Han var blant annet engasjert i arbeidet med å innføre digital teknologi i nyhetsredaksjonene i NRK.

## Bibliografi
* *Geriljasamfunnet. Guinea Bissaus frihetskamp mot Portugal* Tiden (1972).

## Referanser
Yitzhak Cohen

**Yitzhak Cohen** (født 2. desember 1951 i Ashkelon) (hebraisk: ) er en israelsk politiker. Han tilhører partiet Shas, og har siden mai 2006 vært minister uten portefølje i Ehud Olmerts regjering. Cohen ansvarsområde i regjeringen er de jødiske rådene i Israel.

Cohen tjenestegjorde i Israels forsvar, og gikk deretter på en talmudisk høyskole. Han ble senere generalsekretær i utdanningsinstitusjonen *El Hama'ayan*, og viseordfører i Ashkelon.

Cohen gikk inn i rikspolitikken i 1996 da han ble valgt inn i Knesset. I juni 1999 ble han minister for religiøse anliggender, men trakk seg selv fra posten i juli året etter. Fra mai 2001 til februar 2003 var han visefinansminister. 

Cohen er gift og har ti barn.

## Referanser


## Eksterne lenker
* Biografi hos det israelske utenriksdepartementet
NASA Marshall Space Flight Center

**George C. Marshall Space Flight Center (MSFC)** ligger på Redstone Arsenal i Huntsville i Alabama og er en del av NASA og arbeider med utvikling av rakettmotorer, samt data- og nettverksteknologi. 

Dwight D. Eisenhower innviet sentret 8. september 1960. Det ble oppkalt etter general George C. Marshall, som på dette tidspunktet nettopp var død. I dette senteret var det at Wernher von Braun og hans team i Army Ballistic Missiles Agency (ABMA) utviklet raketter for det amerikanske forsvaret og for NASA.
## Eksterne lenker
*
Son Jarocho

**Son Jarocho** er en tradisjonell musikkstil fra Veracruz, Mexico. Historisk sett har den blitt spilt fra den nordlige staten Tabasco til sentrale deler av Veracruz, inkludert *Veracruz port* og dets innland, herav navnet *jarocho*, det uformelle navnet på folk eller ting fra denne regionen. Det representerer sammensmeltingen av urbefolkningen (hovedsakelig *Huastecanere*), spanjoler, og afrikanske musikale elementer, som reflekterer innbyggerne som har utviklet seg i regionen fra spansk kolonitid. Sangtekstene inneholder humoristiske sangvers og emner som kjærlighet, natur, seilere, kvegyngling som forstatt gjenspeiler livet i koloniene under 20-århundrets Mexico. Versene blir ofte delt med det noe videre meksikanske og spanske karibiske repertoaret, og noen vers kan til og med finnes i verker fra forfattere under den spanske *siglo de oro*.

Instrumentene som assosieres med Son Jarocho er *[[jarana]]ene* (i forskjellige størrelser), requinto jarocho, harpe og perkusjon slik som pandero, cajón og quijada (et instrument laget av esel- eller hestekjeveben). Son Jarocho er ofte kun spilt på Jaraner og sunget i en stil hvor flere stemmer bytter på improviserte vers kalt *decimas*, ofte med et humoristisk eller støtende innhold. Den mest kjente *son jarocho* er  «La Bamba», som har blitt populærisert ved Ritchie Valens' versjoner og ved den amerikanske filmen med samme navn. 

## Eksterne lenker
* Son jarochos historie på Internettsiden til en amerikansk jarocho-musiker
* Musical fusions between son Jarocho and music from Marocco by Mario Scolas in Musique.arabe
Hoi polloi

***Hoi polloi*** (gresk:  ), et uttrykk som betyr «de mange» på gresk, benyttes i en rekke andre språk for å karakterisere – gjerne på en nedsettende måte – «massene». For eksempel: «Jeg måtte kjøre rundt kvartalet flere ganger før jeg fant en parkeringsplass. Slik går det når *hoi polloi* får så god lønn at de har råd til å kjøpe seg biler». Et mer vanlig begrep på norsk er «den gemene hop». Uttrykket er i beskjeden grad kommet inn i norsk, og da som et innlån fra engelsk litterær bruk.
Øystein Heggen

**Øystein Heggen** (født 1953) er en norsk journalist og programleder som var ansatt i NRK i over 30 år. Han har primært arbeidet i NRK Radio, hvor han blant annet har vært redaksjonssjef. Han var politisk aktiv i Venstre i sine yngre år. 

Heggen er født og oppvokst i Lørenskog. 

Han ble ansatt i NRK i 1982. Han har jobbet i Utenlandsprogrammet, NRK P2, NRK Sogn og Fjordane og i NRK Nyhetsavdelingen, først og fremst Utenriksredaksjonen. og var stasjonert i London for NRK som såkalt stringer fra 2001 til 2004. 

Fra 2010 til 2017 var han programleder for radioprogrammet ''P2s Nyhetsmorgen'' som produseres av NRK *[[Dagsnytt]]*. Han var fra august 2017 tilbake som journalist i NRKs Utenriksredaksjon.

Han var i sine yngre år leder i Unge Venstre.

## Referanser
To Know Him Is to Love Him

**«To Know Him is to Love Him»** er en sang skrevet av Phil Spector og framført av The Teddy Bears. Sangen fikk listetopp på USA-listen i 1958. 

Tittelen er hentet fra Spectors fars gravstein. Faren døde da Phil bare var ni år. «To Know Him is to Love Him» var The Teddy Bears eneste store hit og etter singelen «I Don't Need You Anymore», med B-siden «Oh Why», som ikke opplevde samme suksess, gikk Spector videre og begynte å produsere andre artister og grupper.

Flere artister har gjort cover av sangen med stor suksess, blant andre trioen Dolly Parton, Emmylou Harris og Linda Ronstadt som fikk en topplassering 16. mai 1987. Steeleye Span spilte inn en folkrock versjon i 1974 med David Bowie på saksofon. The Beatles spilte inn en coverversjon under prøvespillingen for Decca 1. januar 1962. De kalte låten "To Know Her Is To Love Her".

I 2007 spilte Amy Winehouse inn en akustisk versjon av sangen som B-side til sangen «You Know I'm No Good» på Napster.

## Eksterne lenker
* 
* The Teddy Bears framfører «To Know Him is to Love Him». Den 17 år gamle Spector til høyre med gitar
* Parton, Harris og Ronstadt
* Amy Winehouses versjon fra 2007
Jonette Øyen

**Jonette Øyen** (født 1960) er en norsk journalist, kommunikatør og rådgiver. Hun har bakgrunn fra NRK og har hatt flere lederstillinger, deriblant kommunikasjonsdirektør ved Ullevål universitetssykehus. Hun har siden 2021 vært seniorrådgiver i sikkerhetsstaben i Skatteetaten. 

Øyen har vært stasjonert som NRKs medarbeider i København (1996–97) og har ti års erfaring som journalist i NRK radio og fjernsyn. Øyen jobbet fra 2000 som kommunikasjonsrådgiver/partner i kommunikasjonsbyrået Argument, senere Axxept, hun har vært informasjonssjef i Norwegian Air Shuttle (utleid fra Argument) og informasjonsdirektør i Direktoratet for samfunnssikkerhet og beredskap.Hun ble høsten 2007 ansatt som kommunikasjonsdirektør ved Ullevål universitetssykehus og etter fusjonen til Oslo universitetssykehus fortsatte hun som konstituert kommunikasjonsdirektør og kommunikasjonsleder. Høsten 2012 ble hun prosjektleder i Nasjonalt ID-senter, og fra desember 2013 beredskapssjef/underdirektør i Riksarkivet. I januar 2017 begynte hun som leder for kommunikasjon og samfunnskontakt i Bane NOR SF. Hun har vært sjef for strategisk beredskapskommunikasjon i Bane NOR og leder for fagnettverk for samfunnssikkerhet samme sted.  Hun har også vært informasjonssjef i Konkurransetilsynet, og hun har jobbet med informasjon i Statoil og Kreditkassen. 

Øyen er cand. mag. med spesialisering innen medier og kommunikasjon fra University of Washington og Høgskolen i Volda, og hun er bedriftsøkonom.

## Referanser
Nordtangen leirsted

**Nordtangen nasjonale speidersenter** ligger i Gran kommune på Hadeland. Eiendommen grenser ned mot Jarenvatnet som kan benyttes både til bading, fisking og padling. Adkomst skjer ved privat vei knyttet til riksvei 4, siden 2007 med egen bru over jernbanen. Stedet eies og drives av Norges KFUK-KFUM-speidere, som har hatt stedet siden 1946. Det har skjedd endringer på området opp gjennom årene, og området består i dag av hovedhus, kapell, en banevokterbolig, flere boder og utedoer til leirbruk, i tillegg til et vernet våtmarksområde.

I 2015 ble nytt leirområde ferdig oppfylt med masser, det ble arrangert en liten speiderleir der da, leirområdet er nå på ca 15 mål og tas i bruk fra sommeren 2016. Dette ble tidligere brukt til en mindre speiderleir i 2015

Etter oppgraderingen har Nordtangen plass til mellom 800 og 900 speidere i telt.

## Eksterne lenker
* Nordtangen i Speiderhistorisk leksikon
* Nordtangen
Björn Bengtsson

**Björn Mikael Bengtsson** (født 28. oktober 1972 i Malmö) er en svensk skuespiller.

Björn Bengtsson er utdannet ved Teaterhögskolan i Göteborg 1993-1996. Han har arbeidet ved Malmö stadsteater, Helsingborgs stadsteater og Riksteatern.
 
## Filmografi, i utvalg
* 2016 - *Vaiana* (Maui, Svensk Stemme)
* 2009 – *[[Stenhuggaren]]* (TV)
* 2007 – *[[Labyrint (TV-serie)|Labyrint]]* (TV)
* 2006 – *[[Offside (film)|Offside]]*
* 2006 – *[[Beck – Ekstrem tilstand]] (Svensk tittel: Beck – Skarpt läge)*
* 2005 – *Moreno och tystnaden*
* 2005 – *Vinnare och förlorare*
* 2003 – *[[Utan dig]]*
* 2002 – *[[Ramona]]* (TV)
* 2001 – *[[Fru Marianne (2001)|Fru Marianne]]* (TV)
* 2000 – *[[Fem gånger Storm]]* (TV)
* 1999 – *[[Gertrud (teaterstykke)|Gertrud]]*

## Referanser


## Eksterne lenker
* 
*
Hemnes Motorsportklubb

**Hemnes Motorsportklubb** (**HMK**) er en motorsport-klubb som ligger i Korgen, 4 mil fra Mo i Rana i Nordland.

Denne klubben tilbyr en fullspekket teknisk motocrossbane med masse hopp og doserte svinger. Banen er løpsklar for uoffisielle løp sesongen 2008. (Nytt platåhopp på det lengste 37.5 meter)
Josef Säterhagen

**Josef Säterhagen**, egentlig **Erik Josef Säterhagen**, (født 20. juni 1975 i Örebro) er en svensk skuespiller.

Säterhagen studerte ved Teaterhögskolan i Luleå 1999–2003. 

## Filmografi
* 2001 – *Fyra kvinnor*
* 2002 – *[[Spung]]* (TV-serie) 
* 2004 – *[[Hotet (2004)|Hotet]]* 
* 2005 – *[[Carambole (film)| Carambole]]*
* 2005 – *[[Borkmanns punkt]]* 
* 2006 – *[[Van Veeteren - Tilfellet G| Tilfellet G]] (Svensk tittel: Van Veeteren – Fallet G)*
* 2006 – *[[När Elvis kom på besök ]]*

## Eksterne lenker
*
Martin Lohne

**Martin Lohne** (født 1952) er en norsk journalist og embetsmann. Han har vært ansatt i NRK og i Forsvarsdepartementet. 

Han studerte ved Universitetet i Oslo til cand. mag. 

Han begynte som journalist i Verdens Gang 1977. I 1981 ble han reporter og vaktsjef i NRK *[[Dagsnytt]]*, senere utenriksmedarbeider. Han var korrespondent i Asia med base i Singapore fra 1987 til 1991, leder for Utenriksavdelingen 1991−1994, og korrespondent i Europa med kontor i Brussel 1994−1998.  

I 1998 ble han informasjonsdirektør i Widerøes Flyveselskap, og ble i 2002 utnevnt avdelingsdirektør og informasjonssjef i Forsvarsdepartementet. Senere gikk han over til Avdeling for sikkerhetspolitikk og operasjoner. I perioden 2008-2012 var han ambassaderåd ved Norges delegasjon til EU i Brussel, der arbeidsområdet var EUs forsvars- og sikkerhetspolitikk. Fra 2012 til 2016 var han hovedlærer ved Sjefskurset ved Forsvarets høgskole, og i årene 2016-2020 var han tilbake i Forsvarsdepartementet, der han arbeidet med sikkerhetspolitisk analyse. 

I 1991 ble han tildelt Kringkastingsprisen for god nynorsk språkføring og ypperlig journalistisk håndverk.

## Referanser
Kollen lærerbolig

**Kollen** ble bygget i 1914. Huset var opprinnelig Clara og Ansteen Hokholts første bolig, men ble senere lærerbolig for Greverud skole i daværende Oppegård kommune i Akershus fylke.

## Bygningshistorie
Hokholt startet landhandel og pølsemakeri i 1913 og etablerte seg i Kollen da huset sto ferdig i 1915.  Kollen sto i krysset Kongeveien/Bjerkeveien. Huset ble revet i begynnelsen av 1980-årene. I tillegg til Kollen var Greverud lærerbolig tilknyttet Greverud skolekrets frem til 1980.
Latvijas Zaļā Partija

**Latvijas Zaļā partija** («Latvias grønne parti », LZP) er et latvisk  politisk parti, grunnlagt den 3. januar  1990. Partiets ideologi er basert  på økologi og grønne verdier.  Partiet er en del av Det europeiske grønne partiet og er alliert med Den latviske bondeunionen i Unionen av grønne og bønder. 

I mars 2004 blei Indulis Emsis fra Latvias grønne parti landets statsminister. Han er den første fra et grønt parti som noen gang har blitt et lands statsminister.

## Referanser


## Eksterne lenker
* 
*
Trygve Westgård

**Trygve Einar Westgård** (1948–2025) var en norsk lokalpolitiker (Ap). Han var ordfører i Askim fra 2003 til 2011.

Westgård ble etter kommunestyrevalget 2007 gjenvalgt gjennom et samarbeid med Høyre, hvor Høyre fikk varaordføreren med Thor Hals.

Han var vararepresentant til Stortinget for perioden 2009–2013.

Trygve Westgård døde natt til 19. november 2025, 76 år gammel. Han levde de siste årene på sykehjem etter å ha blitt diagnostisert med ALS.

## Utmerkelser
I 2023 ble Westgård tildelt KS' hederstegn.

## Referanser


## Eksterne lenker
*